མར་སྙུང་དགོན་གྱི་ཟིན་ཀོང་གི་ཆོ་ལོ་ནི་དང་པོར་མིང་རྒྱལ་རབས་ཀྱི་གོང་མ་ཡུང་ལའོ་ཡི་སྐབས་སུ་གནང་།དགོན་འདི་ལ་ཉིན་སྡེ་ཆེ་ཆུང་སུམ་ཅུ་སོ་གསུམ་ཡོད།དགོན་ནང་དུ་ཟིན་ཀོང་ཡཱ་མོན་ལ་དྲུང་ཡིག་གཅིག་དང་སྤྱི་ཁྱབ་བློན་པོ་གཅིགའགོ་བ་ཆེན་པོ་གཉིས།ཆུང་བ་ལྔ།གྲྭ་དམག་བཅོ་བརྒྱད་བཅས་ཡོད།དེས་ཡཱ་མོན་ཕྱི་ནང་གི་ལས་དོན་དང་དམངས་དོན་རྩོད་གླེང་འདུམ་སྒྲིག་བྱེད་པ་བཅས་ཀྱི་འགན་ཁུར།དམག་འཁྲུག་སྐབས་སུ་དམངས་ཡོངས་དམག་མི་ཡིན་ཏེ།རྟ་ལ་ཞོན་ན་དམག་དང་རྟ་ལས་བབས་ན་དམངས་ཡིན།གོང་མས་བཀའ་བབས་ན་ཟིན་ཀོང་ཉིད་ཀྱིས་བོད་དམག་ཁྲིད་ནས་གཡུལ་དུ་འཇུག་པ་དང་།སྤྱིར་བཏང་གི་དམག་འཁྲུག་བྱུང་ན་སྤྱི་ཁྱབ་བློན་ཆེན་གྱིས་དམག་སྣ་དྲངས་ནས་གཡུལ་དུ་འཇུག་དགོས།མར་སྙུང་དགོན་གྱི་དཔོན་པོ་ནི་རྒྱུད་འཛིན་ལམ་ལུགས་ལྟར་དུ་དགོན་བདག་གི་ཁྱིམ་རྒྱུད་ནང་གི་བླ་མ་ཆེན་པོས་རྒྱུད་འཛིན་བྱེད་ཅིང་།ཟིན་ཀོང་མངའ་འོག་གི་དགོན་པའི་ནང་གི་ཆོས་འཆད་ཉན་དང་དཔལ་འབྱོར།དོན་དག་ཚང་མར་བདག་དམ་བྱེད་པའི་དབང་ཆ་ཧ་ཅང་ཆེ།ཆིང་གོང་མ་ཁང་ཤཱི་ཁྲི་ལོ་སོ་དགུ་པ་སྟེ་རབ་བྱུང་བཅུ་གཉིས་པའི་ལྕགས་འབྲུགསྤྱི་ལོ༡༧༠༠ལོར་མར་སྙུང་དབོན་པའི་མིང་གནང་།ཆིང་རྒྱལ་རབས་ཀྱི་ལོ་རྒྱུས་ནང་བཀོད་པ་ལྟར་ན།ཆིན་རྒྱལ་རབས་ཀྱི་སྐབས་སུ་མར་སྙུང་དབོན་པོ་རྒྱུན་དུ་རྒྱལ་པོར་མཇལ་བར་ཕེབས་དུས་གསོལ་སྟོན་སྲོལ་ལྟར་བཤམས་ཟེར།